Diari Oficial de la Generalitat Valenciana


Sumari del DOGV 6171, del 23-12-2009 (2009/13210)

Notificació de la interlocutòria 441 de 2009 del procediment civil 1196/2008.
-----------------------------------------------------------------------------

### Dades del document

Número de DOGV
:   6171

Data del DOGV
:   23-12-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/13750


Data del document
:   22-09-2009

Organisme emissor
:   Jutjat de Primera Instància Número 7 de Castelló de la Plana

Tipus de document
:   Edicte

Notificació de la interlocutòria 441 de 2009 del procediment civil 1196/2008. [2009/13010]  
Assumpte civil 001196/2008   
Eva María Murciano Vicente, secretària del Jutjat de Primera Instància número 7 de Castelló.   
En el judici a què es fa referència s'ha dictat la resolució que té el text que literalment es com segueix:   
«Interlocutòria número 441 de 2009   
Castelló de la Plana, 22 de setembre de 2009   
Antecedents de fet   
Primer. En data 21 d'octubre de 2008, la procuradora senyora Linares Beltrán, en nom i representació de Miguel Mora Cabrera, va presentar la sol·licitud d'adopció de la menor d'edat Isabel Elena Montoya Cabedo, on al·legava els fets següents:   
1. La menor I. E. M. C., nascuda el 12 d'octubre de 1995, és filla de María Elena Cabedo Cid i Rafael Montoya Belmonte.   
2. Miguel Mora Cabrera va contraure matrimoni amb María Elena Cabedo Cid el dia 12 de setembre de 2008, encara que conviuen ells i la menor des de 1999, i és el demandant qui ha exercit les funcions de pare.   
3. Els pares de la menor estan separats des de 1998, sense que des d'aleshores el pare haja tingut cap contacte amb la filla ni haja contribuït al seu sosteniment econòmic.   
4. El demandant té ingressos suficients per a mantindre econòmicament la menor.   
Segon. Una vegada admesa a tràmit la sol·licitud, es va registrar amb el número 1196/2008, i van prestar consentiment l'adoptant i la seua cònjuge (mare biològica de l'adoptanda), i es va oir la menor i dos testimonis. Es va intentar l'audiència del pare, que va ser citat finalment mitjançant edictes atés que n'havia resultat desconegut el parador. Es va sol·licitar un informe de la Conselleria de Benestar Social.   
Tercer. El Ministeri Fiscal va informar en el sentit que no s'oposava a l'adopció del menor d'edat.   
Fonaments jurídics  
Únic. L'article 175 del Codi Civil exigeix per a l'adopció que l'adoptant siga major de 25 anys i que tinga, com a mínim, 14 anys més que l'adoptand, i cal que aquest siga menor d'edat no emancipa. L'article 176 exceptua de la regla general de necessitat de la proposta prèvia de l'entitat pública a favor de l'adoptand o adoptands el cas que l'adoptand siga el fill del cònjuge de l'adoptant, com passa en aquest cas. El Codi Civil en l'article 177 manifesta que: "hauran de consentir l'adopció, en presència del jutge, l'adoptant o adoptants", preceptuant així mateix que «hauran d'assentir a l' adopció de la forma establida en la Llei d'Enjudiciament Civil: primer, el cònjuge de l'adoptant. Igualment hauran de ser oïts "els pares que no hagen sigut privats de la pàtria potestat quan el seu assentiment no siga necessari per a l'adopció". L'article 1825 de la Llei d'Enjudiciament Civil de 1881, vigent d'acord amb el que estableix la disposició derogatòria única de la Llei d'Enjudiciament Civil de 7 de gener de 2000, estableix que totes aquestes actuacions es practicaran amb intervenció del Ministeri Fiscal, que haurà d'emetre l'informe corresponent. L'article 108 del Codi Civil determina que "la filiació matrimonial i la no matrimonial, com també l'adoptiva, produeixen els mateixos efectes, d'acord amb les disposicions d'aquest codi", i disposa l'article 109 del mateix cos legal que "la filiació determina els cognoms d'acord amb el que disposa la llei".   
En aquest cas concorren tots els requisits exposats adés, ja que tal com es desprén de les partides de naixement aportades, tant l'adoptant com l'adoptand tenen les edats requerides per la llei. S'han observat també els tràmits exigits, havent consentit l'adopció l'adoptant, assentit el seu cònjuge i oït el menor adoptand, mitjançant compareixences de data 19 d'abril de 2004, havent-se acreditat documentalment que l'adoptant compta amb els mitjans necessaris per a complir les obligacions d'assistència material i moral envers l'adoptat. Es va practicar l'audiència del pare, atés que estava incurs en causa de privació de la pàtria potestat, amb citació edictal a causa del seu parador ignorat. El Ministeri Fiscal va informar favorablement sobre la pertinença de l'adopció tal como consta documentat en la causa. Per tot això ha de constituir-se l'adopció en els termes sol·licitats, amb les conseqüències inherents a aquesta constitució.   
Part dispositiva   
Atés el que s'ha exposat, José Luis Conde-Pumpido García, magistrat jutge del Jutjat de Primera Instància número 7 de Castelló,   
Dispose: l'adopció de la menor d'edat (nascuda a Castelló, en data 12 d'octubre de 1995 i inscrita en el registre civil d'aquesta població, en la secció I, al tom 603, pàgina 471) en favor de Miguel Mora Cabrera (nascut a Lleida el dia 17 de gener de 1968, fill de Miguel i María Teresa, casat amb María Elena Cabedo Cid el dia 12 de setembre de 2008 i amb domicili a Castelló, partida Benadresa número 39, baixos).   
La menor passarà a anomenar-se M. C.  
Una vegada siga ferma aquesta resolució notifiqueu un exhort a l'encarregat del Registre Civil de Castelló a fi que inscriga l'adopció al marge de la inscripció de naixement de l'adoptada. Després de fer-ho s'arxivarà aquest expedient.   
Notifiqueu aquesta resolució al promotor de l'expedient, als pares biològics i al Ministeri Fiscal, i feu-los saber que s'hi pot interposar un recurs d'apel·lació dins del termini de cinc dies.   
Per a la notificació al pare biològic Rafael Montoya Belmonte, en parador ignorat, publiqueu edictes al tauler d'anuncis del Jutjat i en el Diari Oficial de la Comunitat Valenciana.   
Uniu aquesta resolució al llibre d'actuacions definitives d'aquest Jutjat i deixeu-ne una testimoniança en les actuacions.   
Aquesta és la meua interlocutòria, que pronuncie, mane i firme».  
Atés que es desconeix el domicili o la residència actuals del pare Rafael Montoya Belmonte, mitjançant una provisió de data de hui, el jutge, de conformitat amb el que disposen els articles 156.4 i 164 de la Llei 1/2000, d'Enjudiciament Civil, ha ordenat la publicació d'aquest edicte al tauler d'anuncis del Jutjat i en el Diari Oficial de la Comunitat Valenciana per a portar a efecte la diligència de notificació de la interlocutòria número 441/2009 a Rafael Montoya Belmontede.   
Castelló de la Plana, 22 de setembre de 2009.- La secretària judicial: Eva María Murciano Vicente.